CELEX: 62011TN0407
Language: mt
Date: 2011-07-26 00:00:00
Title: Kawża T-407/11: Rikors ippreżentat fis- 26 ta’ Lulju 2011 — SRF vs Il-Kunsill tal-Unjoni Ewropea

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/41
            
         Rikors ippreżentat fis-26 ta’ Lulju 2011 — SRF vs Il-Kunsill tal-Unjoni Ewropea
   (Kawża T-407/11)
   2011/C 282/77
   Lingwa tal-kawża: l-Ingliż
   
      Partijiet
   
   
      Rikorrenti: SRF Ltd (New Delhi, l-Indja) (rappreżentanti: F. Graafsma u J. Cornelis, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla r-Regolament ta’ Implimentazzjoni tal-Kunsill (UE) Nru 469/2011, tat 13 ta’ Mejju 2011, li jemenda r-Regolament (KE) Nru 1292/2007 li jimponi dazju anti-dumping definittiv fuq importazzjonijiet ta’ tertuqa tat-tereftalat tal polietilene (PET) li joriġinaw fl-Indja (ĠU L 129, 17.5.2011, p. 1, iktar ’il quddiem ir-“Regolament ikkontestat”); u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka raġuni waħda prinċipali fondata fid dritt, li tallega li r-Regolament ikkontestat jikser l-Artikolu 9(6) tar-Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l importazzjonijiet li huma l-oġġett ta’ dumping minn pajjiżi mhux membri tal Komunità Ewropea (1), li tgħid li:
   
               (1)
            
            
               L-ewwel nett, l-imsemmi artikolu jistipula li d-dazju antidumping għall esportaturi jew produtturi li għamlu lilhom infushom magħrufa imma ma kinux inklużi fil-kampjun ma għandux jaqbeż il-marġini ta’ dumping medju peżat stabbilit għall-partijiet magħżula fil-kampjun, fejn il-marġni żero u de minimis għandhom jiġu injorati. Billi jimponi dazju antidumping ta’ 15,5 % fuq SRF, ir-Regolament ikkontestat jikser din ir-regola peress li l-marġni ta’ dumping medju peżat għall-partijiet magħżula fil-kampjun, li l-marġni tad dumping tagħhom ma humiex żero jew de minimis huwa anqas minn 15,5 %; u
            
         
               (2)
            
            
               It-tieni nett, billi jobbliga lill-produttur esportatur jitlob reviżjoni interim skont l-Artikolu 11(3) tar-Regolament tal-Kunsill (KE) Nru 1225/2009 għall-applikazzjoni tal-Artikolu 9(6), f’sitwazzjoni li fiha r-rati tad-dazju antidumping eżistenti jiġu aġġustati wara l-iskadenza tal-miżuri kumpensatorji simultanji, ir-Regolament ikkontestat idaħħal kundizzjoni fl-Artikolu 9(6) li hija assenti fit-test espliċitu ta’ din id-dispożizzjoni, ħaġa li tammonta għall interpretazzjoni mhux permessa mill-Kunsill.
            
         
      (1)  ĠU L 343, 22.12.2009, p. 51 (test ikkonsolidat)